ભારતમાં કૃષિ ચીજવસ્તુઓના ભાવની ચંચળતા એકલા ઉત્પાદનના આધારે સમજાવી શકાતી નથી. આ કોમોડિટીના લગભગ અડધા કે તેથી વધુના ભાવ લણણી પછી નક્કી થાય છે. અને, અહી જ ભાવની અસ્થિરતાની ગઠજોડ થાય છે. લણણી પછીની વેલ્યુ ચેઇનમાં સામાન્ય રીતે ઘણા વચેટિયાઓ સંકળાયેલા હોય છે. આવી વિભાજીત માર્કેટિંગ ચેઇન્સમાં અપ્રમાણસર ભાવ કાયમ રહે છે. વચેટિયાઓ તેમના માર્જિનને અંકે કરવા ઉત્પાદન-પ્રેરિત સરપ્લસ અને અછતની પરિસ્થિતિઓનું શોષણ કરે છે. ખેડૂતોને તો સારા કે ખરાબ પાકને ધ્યાનમાં લીધા વગર કાયમ નીચા ભાવ જ મળે છે. ઉદાહરણ તરીકે, ભારતીય ચોખા બજારોમાં વેપારીઓ પોતાના માર્જિનમાં ચાર-પાંચ ગણો વધારો કરે છે, ટેકાના ભાવમાં કોઈ પણ વધારો આખરે તો વેપારીઓના માર્જિનમાં જ વધારો થાય છે.